**Patras Codecamp 2021 | 12-14 Νοεμβρίου   
Τρεις μέρες γεμάτες κώδικα, τεχνολογία και Μεταφορά Γνώσης!**

**Εναρκτήρια Εκδήλωση**

Στo Patras Codecamp υποστηρίζουμε ότι η τεχνολογία πρέπει να είναι ανοιχτή και προσβάσιμη σε όλες και όλους και φέτος, θέλουμε να μιλήσουμε για τις τεχνολογίες που κάνουν τη ζωή μας καλύτερη, για τις ψηφιακές δυνατότητες που προσφέρονται στα παιδιά, στους νέους και τις νέες, στους παππούδες και τις γιαγιάδες μας, σε όλες και σε όλους.

**Την Παρασκευή 12 Νοεμβρίου 2021, από τις 10πμ έως τις 6μμ**, θα πραγματοποιηθεί η εναρκτήρια εκδήλωση του Patras Codecamp 2021 η οποία θα μεταδοθεί ζωντανά σε Facebook & YouTube! Μαζί μας θα έχουμε εκλεκτούς προσκεκλημένους από εταιρείες, οργανισμούς και κοινότητες και θα μιλήσουμε για Τεχνολογία, Καινοτομία, Απασχολησιμότητα και τις Ψηφιακές Δεξιότητες μέσα από 5 θεματικές ενότητες.

* **Ενότητα 1η: Τεχνολογική καινοτομία και αντίκτυπος**
* **Ενότητα 2η: Ψηφιακές δεξιότητες, απασχολησιμότητα και αγορά εργασίας**
* **Ενότητα 3η: Πρόσβαση της τρίτης ηλικίας στην τεχνολογία**
* **Ενότητα 4η: Τεχνολογία χωρίς περιορισμούς για όλες και όλους**
* **Ενότητα 5η: Ψηφιακή ασφάλεια και προστασία: Τεχνολογία και εκπαίδευση**

Δείτε το πρόγραμμα της εναρκτήριας εκδήλωσης [στην ιστοσελίδα του Patras Codecamp](https://patrascodecamp.eu/#event) **και παρακολουθήστε τη ζωντανά μέσα από τα social media μας**

* [**YouTube**](https://www.youtube.com/channel/UCpINhw7pwOr78TJPSpO7gpg)
* [**Facebook**](https://www.facebook.com/PatrasCodecamp/)

**Άνοιξαν οι φόρμες εγγραφών για τα online workshops**

Το περιμένατε καιρό, είμαστε έτοιμοι και κατενθουσιασμένοι! **27** διαφορετικά εργαστήρια από **40** και πλέον επαγγελματίες στην τεχνολογίας και τον προγραμματισμού είναι πλέον διαθέσιμα προς παρακολούθηση, εντελώς **ΔΩΡΕΑΝ**!

To Σαββατοκύριακο ***13-14 Νοεμβρίου*** θα πραγματοποιηθούν τα online εργαστήρια που καλύπτουν ένα ευρύ φάσμα θεματικών, ***για μικρούς και μεγάλους.***

**Online εργαστήρια για ενήλικες:** **20 εργαστήρια** με θεματικές όπως: *Docker, Microservices & Kubernetes, Διαδίκτυο των πραγμάτων, Cloud technologies, Game Development, Unity, Μobile apps, WordPress, ML.NET. CRM platforms, Big Data,* *React JS, Τεχνητή Νοημοσύνη* κ.ά.

**Online εργαστήρια για παιδιά (από 8 έως 17 ετών): 7 εργαστήρια** με στόχο να εισάγουν τον συναρπαστικό κόσμο του προγραμματισμού και της τεχνολογίας σε μαθητές απ’ όλη την χώρα με θεματικές όπως: *Προστασία προσωπικών δεδομένων στο διαδίκτυο, Arduino, Προγραμματισμός ηλεκτρονικών παιχνιδιών, Mobile Apps κ.ά.*

Τα εργαστήρια είναι ***δίωρα*** και διαχωρίζονται ανάλογα με τον βαθμό δυσκολίας σε ***Αρχαρίων, Προχωρημένων*** *και* ***Όλα τα επίπεδα.***

**Κάντε την εγγραφή σας μέσω της ιστοσελίδας της δράσης μέχρι και την Πέμπτη 11/11 στους παρακάτω συνδέσμους:**

|  |  |
| --- | --- |
| **Online εργαστήρια για ενήλικες:** | **Online εργαστήρια για παιδιά:** |
| [**https://patrascodecamp.eu/#workshops**](https://patrascodecamp.eu/#workshops) | [**https://patrascodecamp.eu/#juniorcodecamp**](https://patrascodecamp.eu/#juniorcodecamp) |

*Το Patras Codecamp ξεκίνησε το 2016 και διοργανώνεται κάθε έτος, στα πλαίσια του EU Code Week. Στόχος του είναι η προώθηση του προγραμματισμού, των ψηφιακών δεξιοτήτων και της τεχνολογίας, ενώ φιλοδοξεί να φέρει νέους και νέες σε επαφή με το αντικείμενο της τεχνολογίας και να βοηθήσει να κλείσει το ψηφιακό χάσμα μεταξύ ανδρών-γυναικών. Συνοδοιπόρους σε αυτό το εγχείρημα έχουμε πολλές εταιρείες, οργανισμούς και κοινότητες τεχνολογίας που μοιράζονται το ίδιο όραμα.*

|  |
| --- |
| *Το Patras Codecamp αποτελεί μία διοργάνωση της* [*InterMediaKT*](https://intermediakt.org/)*, του* [*Τμήματος Ηλεκτρολόγων Μηχανικών και Μηχανικών Υπολογιστών του Πανεπιστημίου Πελοποννήσου*](https://www.ece.uop.gr/) *και του* *και του κόμβου επιχειρηματικότητας και καινοτομίας* [*POS4Work*](https://www.pos4work.gr/)  *Με την χορηγία των:*  ***Gold Χορηγοί: Citrix, Deloitte, PwC, Think Silicon***  *Silver Χορηγοί: Agile Actors, Project Agora*  *Bronze Χορηγοί: Code4Thought, Yodiwo* |

*Περισσότερες πληροφορίες:*

[***Website***](patrascodecamp.eu)

[***Facebook***](https://www.facebook.com/PatrasCodecamp/)

[***Instagram***](https://www.instagram.com/patras_codecamp/)